ตรวจกี่ทีก็ขึ้น1ขีดตลอดค่ะ เป็นปัสสะตอนเช้าและเวลาอื่นๆตรวจมาตลอดระยะเวลา1เดือนกว่าที่ประจำเดือนขาด สามารถเชื่อถือได้หรือยังคะ
สวัสดีครับ ชุดตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับและถ้าตรวจในช่วงที่หลัง1เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง99%ดังนั้น หากได้ผลลบติดต่อกันหลายครั้งเช่นนี้ จึงน่าเชื่อว่าไม่ใช่ผลลบลวง และไม่น่าจะมีการตั้งครรภ์แน่ครับอย่างไรก็ดี หากยังมีประจำเดือนขาด โดยไม่ได้เกิดจากการตั้งครรภ์ ก็อาจจะเกิดจากสาเหตุเหล่านี้ได้ครับ1.น้ำหนักลด อดอาหาร2.โรคถุงน้ำหลายในรังไข่ ทำให้การตกไข่ผิดปกติ3.โรคทางกายอื่นๆ เช่น ภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดด้วยเหตุนี้ หากประจำเดือนยังไม่มาอีก แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ